b'\n_START_ARTICLE_\nVilhelm IX, greve av Poitiers\n_START_PARAGRAPH_\nVilhelm IX, greve av Poitiers (17. august 1153 \xe2\x80\x93 april 1156), ikke til \xc3\xa5 forveksle med hertugen og trubaduren Vilhelm IX av Aquitaine (1086 \xe2\x80\x93 1127), en av sine forfedre p\xc3\xa5 morsiden, var greve av Poitiers og hertug av Aquitaine, den eldste s\xc3\xb8nn av Henrik Plantagenet (den senere kong Henrik II av England) og Eleanora av Aquitaine, f\xc3\xb8dt i Normandie p\xc3\xa5 den samme dag da hans fars rival Eustace IV av Boulogne d\xc3\xb8de._NEWLINE_Vilhelm var en yngre halvbror p\xc3\xa5 farsiden av Marie de Champagne og Alix av Frankrike. Han var en eldre bror av Henrik den unge konge, Matilda av England, hertuginne av Sachsen, Rikard L\xc3\xb8vehjerte, Geoffrey II, hertug av Bretagne, Leonora av Aquitaine, Joan Plantagenet og Johan av England._NEWLINE_Han d\xc3\xb8de to \xc3\xa5r gammel ved Wallingford Castle og ble gravlagt i klosteret Reading Abbey ved f\xc3\xb8ttene av sin oldefar Henrik I av England. Han d\xc3\xb8de i april p\xc3\xa5 grunn av et anfall._NEWLINE_Da han d\xc3\xb8de var han allerede gitt tittelen greve av Poitiers. I \xc3\xa5rhundrer har hertugene av Aquitaine holdt denne som en av deres mindre titler og den hadde g\xc3\xa5tt videre til Eleanora fra hennes far. Da hun ga den til sin s\xc3\xb8nn var det en gjenoppliving av tittelen og skilte den fra hertugd\xc3\xb8mmet. En del autoriteter har ogs\xc3\xa5 hevdet at han holdt tittelen \xc2\xaberkebiskop av York\xc2\xbb, men det er sannsynligvis en feilskriving. Hans halvbror Geoffrey Plantagenet (d\xc3\xb8d 1212), som ble f\xc3\xb8dt innenfor noen m\xc3\xa5neder av Vilhelm, holdt senere denne posisjonen, noe som antagelig f\xc3\xb8rte til forvirringen.'